PATVIRTINTA

 Joniškio r. Skaistgirio gimnazijos direktoriaus

 2022 m. gruodžio 5 d. įsakymu Nr. V-75

**JONIŠKIO R. SKAISTGIRIO GIMNAZIJOS**

**OLWEUS PATYČIŲ PREVENCIJOS PROGRAMOS DRAUSMINIMO KOPĖTĖLĖS**

1. Olweus patyčių prevencijos programos drausminimo kopėtėlės – dokumentas, kuris apibūdina įvairias poveikio priemones, skirtas mažinti patyčias ir smurtą mokykloje. Įvykiai registruojami registracijos žurnale (Priedas).

2. Šias drausminimo kopėtėles mokyklos bendruomenė turi taikyti, kai įvyksta patyčios.

3. Visa mokyklos bendruomenė privalo žinoti šias drausminimo kopėtėles ir jomis naudotis, kai to prireikia.

4. Drausminimo kopėtėlės taikomos nuosekliai, laiptelis po laiptelio, tačiau jeigu yra padarytas kūno sužalojimas, akivaizdus psichologinis smurtas, turintis pasekmes mokiniui, iš kurio buvo tyčiojamasi, ar sugadintas vertingas daiktas, iškart taikomas trečias drausminimo kopėtėlių lygis. Atskirais ypatingais atvejais iš karto gali būti taikoma ir aukštesnis drausminimo kopėtėlių lygis.

5. Mokykla nepritaria patyčioms, kurios gali pasireikšti šiomis formomis:

5.1. **Žodinės patyčios –** tai grasinimas, užgauliojimas, užkabinėjimas, erzinimas, žeminimas, užgauliojimas žodžiu ir užrašais, pašaipios replikos apie žmogaus kūną, religiją, tautybę, išvaizdą, „juokeliai”, užrašai apie vaiką, apkalbinėjimas, šmeižimas ir pan.

5.2. **Fizinės patyčios** – taiužgauliojimas veiksmais, pargriovimas, įspyrimas ar spardymas, kumščiavimas, stumdymas, rankos užlaužimas, spjaudymas, daiktų gadinimas ir atiminėjimas, drabužių gadinimas, plaukų pešiojimas, įgnybimas, sprigtas.

5.3. **Elektroninės patyčios –** tai skaudinančių ir gąsdinančių asmeninių tekstinių žinučių ir paveikslėlių siuntinėjimas, viešas gandų skleidimas, asmeninių duomenų ir komentarų skelbimas. Galimos tiesioginės elektroninės patyčios, kai žinutės ar vaizdai siunčiami tiesiogiai, ir netiesioginės, kai asmuo net nenutuokia apie jį liečiančias kitiems siunčiamas žinutes ir vaizdus.

5.4**. Sudėtinės** – apima ir fizines, ir žodines patyčias, pavyzdžiui, socialinę izoliaciją arba tyčinę atskirtį, gandų skleidimą, gero vardo gadinimą, už nugaros rodomas mimikas arba nepadorius gestus, manipuliavimą draugyste arba kitais santykiais, reketą.

5.5.**Socialinės patyčios** – tai ignoravimas, siekiant parodyti, kad vaikas yra nepageidaujamas ar atstumiamas.

6. Patyčios/smurtas bus nutraukiami, o besityčiojusiems mokiniams bus taikomos atitinkamos poveikio priemonės:

|  |  |
| --- | --- |
| **Kopėtėlės (patyčių lygis)** | **Drausminimo priemonės** |
| **1.** | Mokytojas ar gimnazijos darbuotojas, pastebėjęs patyčias, sustabdo besityčiojantį mokinį, įspėja žodžiu apie netinkamą jo elgesį, įvykį užfiksuoja Patyčių registracijos žurnale, informuoja klasės auklėtoją/socialinį pedagogą. |
| **2.** | Pasikartojus patyčių situacijai, klasės auklėtojas/socialinis pedagogas kalbasi su mokiniu dėl jo netinkamo elgesio. Įvykis fiksuojamas Patyčių registracijos žurnale. Esant mokinio vardu užfiksuotiems 2 patyčių atvejams, socialinis pedagogas informuoja mokinio tėvus/ globėjus apie mokinio netinkamą elgesį. |
| **3.** | Esant 3 užfiksuotiems patyčių atvejams socialinis pedagogas inicijuoja susitikimą su netinkamai besielgiančio mokinio tėvais (globėjais, rūpintojais), klasės auklėtoju, gimnazijos administracijos atstovu. Probleminės situacijos ir elgesio priežasčių analizė. Pagalbos būdų aptarimas ir sutarties sudarymas. |
| **4.** | Kartojantis patyčių atvejams, netinkamas mokinio elgesys yra svarstomas gimnazijos Vaiko gerovės komisijoje, dalyvaujant mokiniui, mokinio tėvams/globėjams, švietimo pagalbos specialistams. Teikiami pasiūlymai dėl mokinio elgesio korekcijos, siūlomos psichologo konsultacijos. Informuojama, jog per dvi savaites nuo posėdžio nepakitus mokinio elgesiui bus kreipiamasi į atitinkamas tarnybas, ieškant kitų pagalbos būdų. |
| **5.** | Kartojantis netinkamam mokinio elgesiui, kreipiamasi į Vaiko teisių apsaugos skyrių, tarpinstitucinio bendradarbiavimo koordinatorių, Joniškio r. savivaldybės administraciją dėl pagalbos priemonių skyrimo ir galimų situacijos sprendimo būdų. |
| **6.** | Atvejis aptariamas gimnazijos Taryboje, netinkamai besielgiančiam mokiniui siūloma keisti ugdymo įstaigą. |

Pritarta VGK posėdyje 2022-11-16, Protokolo Nr.11

Pritarta klasių auklėtojų metodinės grupės susirinkime 2022-11-30, protokolo Nr.13

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Joniškio r. Skaistgirio gimnazijos

 OLWEUS patyčių prevencijos programos

 drausminimo kopėtėlių

 Priedas

**JONIŠKIO R. SKAISTGIRIO GIMNAZIJOS**

**SMURTO IR PATYČIŲ REGISTRACIJOS ŽURNALAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Data****Laikas****Vieta** | **Pranešė apie įvykį** | **Informacija apie įvykį**  | **Smurtą ar patyčias patyręs asmuo** | **Smurtavęs ar besityčiojęs asmuo** | **Prevenciniai veiksmai** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_